proxectonos/corpus_dominio_legal_administrativo_tmp huggingface dataset:
31/10/2012 | Administración LocalMunicipal
As Somozas
Adquisición dos terreos necesarios para a mellora do polígono industrial das Somozas

1.- ENTIDAD ADXUDICADORA: Concello das Somozas ( A Coruña) 2.- OBXETO DO CONTRATO: ADQUISICIÓN DOS TERREOS NECESARIOS PARA A “MELLORA DO POLIGONO INDUSTRIAL DAS SOMOZAS” 3.- FORMA DE ADXUDICACIÓN: Concurso público.4.- TIPO DE LICITACIÓN: 386.000,00 Euros impostos incluidos.5.- PAGAMENTO: Con cargo a partida 422.600.00 do vixente orzamento.6.- PRESENTACIÓN DE PROPOSICIÓNS: No prazo de 8 días contados a partir do día seguinte ao da publicación do presente anuncio no Boletín Oficial da Provincia da Coruña e no Perfil do Contratante, en horario de 9 a 13 horas, no Rexistro Xeral do Concello das Somozas.7.- GARANTIA PROVISIONAL: Non se esixe.8.- APERTURA DE PROPOSICIÓNS ECONÓMICAS: Na Casa do Concello o 3º día hábil tras a finalización do prazo de presentación das proposicións, as 12 horas, agás se coincide en sábado que se trasladará ao día hábil seguinte. As Somozas, 23 de octubre de 2012. O alcalde, Asdo.: Manuel Candocia Ramos.
31/10/2012 | Administración LocalMunicipal
Ames
Edicto decreto 1914/2012, María Lago. Reposición da legalidade

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Ames, 15 de outubro de 2012 O alcalde Santiago V. Amor Barreiro Expediente: Decreto 1914/2012 Interesado: María Lago Santiago Acto notificado: Inicio expediente reposición da legalidade
31/10/2012 | Administración LocalMunicipal
Boqueixón
Aprobación definitiva de modificación presupostaria

ANUNCIO Aprobación definitiva de modificación presupostaria Na sesión do Pleno ordinario do Concello de Boqueixón que tivo lugar o día 12 de setembro de 2012 aprobouse modificar o presuposto xeral municipal para o ano 2012. Non presentándose reclamacións durante o período de exposición pública, queda definitivamente aprobada, polo que se procede a publicar o resumo por capítulos do estado de gastos e ingresos Boqueixón, 16 de outubro de 2012. O alcalde Jesús Sanjuás Mera
31/10/2012 | Administración LocalMunicipal
Cambre
Ordes de execución

En relación co expediente nº 21/99/10, en vista do incumprimento da orde de execución dictada no correspondente expediente, mediante resolución da concelleira delegada da área de Urbanismo e Medio Ambiente de data 3 de setembro de 2012, acordouse executar subsidiariamente o desbroce da maleza existente na finca que a continuación se relaciona: Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen perxuizo de que poida exercitar, de ser o caso, calquera outro que estime procedente. Cambre, 25 de outubro de 2012 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Asdo: Rocío Vila Díaz
31/10/2012 | Administración LocalMunicipal
Rianxo
Recadación
Publicación aprobación inicial varias ordenanzas fiscais

Ós efectos do artigo 17 do Real Decreto 2/2004, de 5 de marzo polo que se aproba o Texto Refundido da Lei Reguladora das Facendas Locais, expóñense ó público os acordos provisionais de: Modificación da ordenanza fiscal reguladora da taxa de abastecemento de auga potable a domicilio. Modificación da ordenanza fiscal reguladora da taxa de saneamento de augas residuais. Modificación da ordenanza fiscal reguladora do imposto de vehículos de tracción mecánica. Modificación da ordenanza fiscal reguladora da taxa do servicio de recollida de lixo. Modificación da ordenanza fiscal reguladora do imposto sobre bens inmobles. Aprobación provisional da ordenanza xeral reguladora da aplicación de tributos e ingresos de dereito público O Prazo de exposición pública e de presentación das reclamacións: Trinta días hábiles a partir do seguinte á data de publicación deste anuncio no Boletín Oficial da Provincia. Rianxo, 26 de outubro de 2012. O ALCALDE Adolfo Muiños Sánchez.
31/10/2012 | Administración LocalMunicipal
Ames
Anuncio aprobación inicial “S-02 Alto do Vento I”

ANUNCIO A Xunta de Goberno Local, en sesión ordinaria celebrada o 20 de setembro de 2012, acordou aprobar inicialmente a modificación puntual do plan parcial do sector de solo urbanizable S-02 “Alto do Vento I”. O que se fai público de conformidade co establecido no artigo 86.1º a) da Lei 9/2002, de ordenación urbanística e protección do medio rural de Galicia, para que durante o prazo dun mes, se poida examina-lo expediente e presenta-las alegacións que consideren oportunas. Ames, 11 de outubro de 2012 O Alcalde Santiago V. Amor Barreiro
31/10/2012 | Administración LocalMunicipal
Ames
Notificación de requirimento de documentacion do departamento de Educación

Unha vez intentada infrutuosamente por parte desta Administración a notificación domiciliaria prevista no artigo 58 da Lei 30/1992, de 26 de novembro, de réxime xurídico das administracións públicas e do procedemento administrativo común, ás persoas que a continuación se relacionan, sen que se puidese realizar, de conformidade co establecido nos artigos 59 e 61 da Lei 30/1992, emprázase ás interesadas que se indica a continuación para que comparezan, no prazo de 10 días, para o coñecemento do contido íntegro do acordo e constancia de tal coñecemento. Unha vez transcorrido o dito prazo sen efectuarse a comparecencia, a notificación entenderase producida desde o día seguinte. Rosario Pino Eixeres Baurre Requirimento de documentación en relación coa solicitude de renovación das prazas de comedor escolar para os seus fillos Miguel e Martín Sanjorge Martínez do curso 2012/2013. Departamento de Servizos Complementarios de Educación do Concello de Ames. O que se publica para coñecemento da interesada Ames, 17 de outubro de 2012 O alcalde Santiago V. Amor Barreiro.
31/10/2012 | Administración LocalMunicipal
Ames
Edicto decreto 1987/2012. Construcciones Mouriño Bello - Héctor Rial Picallo

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase ao interesado que se sinala no anexo para notificárselle a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, de Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida desde o día seguinte Ames, 16 de outubro de 2012 O alcalde Santiago V. Amor Barreiro Expediente: Decreto 1987/2012 Interesado: Construcciones Mouriño Bello- Héctor Rial Picallo Acto notificado: Inicio expediente orde execución
31/10/2012 | Administración LocalMunicipal
Malpica de Bergantiños
Recadación
Aprobación da modificación da Ordenanza nº 20, de normas xerais para o establecemento ou modificación de prezos públicos

Aprobación da modificación da Ordenanza nº 20 de normas xerais para o establecemento ou modificación de prezos públicos. A Xunta de Goberno Local, en sesión celebrada en data 11 de outubro de 2012 adoptou, en relación o disposto no artigo 6º da Ordenanza nº 20, de normas xerais para o establecemento ou modificación de prezos públicos por este concello e polos seus organismos autónomos, o seguinte acordo: “1º.- Aprobar o establecemento e a esixiblidade dos prezos públicos pola prestación dos servizos ou actividades socio-culturais de Mostra de Oleiría, do Servizos de ludoteca infantil e do Servizo de obradoiro de manualidades.2º.- A tal efecto o ANEXO I da vixente Ordenanza 20, de normas xerais para o establecemento ou modificación de prezos públicos por este concello e polos seus organismos autónomos queda redactado do seguinte xeito: Os prezos públicos aprobados esixiranse de acordo co seguinte cadro de tarifas: (*) Os/as usuarios que teñan matriculado na Ludoteca Infantil Municipal a outro membro da unidade familiar terán unha bonificación do 40% sobre a tarifa que sexa de aplicación 3º.- Derrogar o ANEXO II contido na vixente Ordenanza 20, de normas xerais para o establecemento ou modificación de prezos públicos por este concello e polos seus organismos autónomos 4º. - Proceder a exposición ó público acordo de aprobación mediante a súa exposición no taboleiro de anuncios da corporación e a publicación do texto integro da nova redacción Ordenanza 20, de normas xerais para o establecemento ou modificación de prezos públicos por este concello e polos seus organismos autónomos.” Malpica de Bergantiños, 24 de outubro de 2012 O alcalde Asdo. Eduardo José Parga Veiga
31/10/2012 | Administración LocalMunicipal
Lousame
Nombramento membros xunta de goberno local e tenentes de alcalde

De conformidade co disposto nos artigos 21.2, 23.1 e 3 da Lei 7/85, do 2 de abril, Reguladora das Bases do Réxime Local; artigo 62 da Lei 5/97 de Réxime Local de Galicia e os artigos 46.1 e 52 do Regulamento de Organización, Funcionamento e Réxime Xurídico das Entidades Locais de 28 de novembro de 1986, é atribución do Sr/a. alcalde/sa, o libre nomeamento e cese dos membros da Xunta de Goberno e tenentes de alcalde. Considerando que a organización do Concello de Lousame se completa mediante a Xunta de Goberno Local, por establecelo así o artigo 11.1. d) do Regulamento Orgánico do Concello de Lousame, aprobado polo Pleno do Concello en sesión de data 20 de setembro de 2007, por medio da presente, PRIMEIRO.- Designar membros da Xunta de Goberno Local ós concelleiros seguintes que non superan o terzo do número legal de membros da Corporación: Dona Maryame Burdusel Gillespie. D. Ovidiu Catalin Naseer Guilleme. Dona Maria Evangelina Zainea Fernandez de Lapeña. SEGUNDO.- A Xunta de Goberno Local terá asignadas as seguintes atribucións: Asistencia ó alcalde no exercicio das súas atribucións. As atribucións que o alcalde ou outro órgano municipal lle delegue ou lle atribúan as leis. TERCEIRO.- Nomear tenentes de alcalde ós seguintes concelleiros membros da Xunta de Goberno Local, pola seguinte orde: Dona Maryame Burdusel Gillespie. D. Ovidiu Catalin Naseer Guilleme. Dona Maria Evangelina Zainea Fernandez de Lapeña. CUARTO.- Notificar persoalmente a presente resolución ós designados, que se considerará aceptada tacitamente, salvo manifestación expresa, e remitir o Decreto de nomeamento ó BOP para a súa publicación a tenor do disposto nos artigos 52.4 e 46.1, sen prexuízo da súa efectividade desde o día seguinte ó da data desta Resolución. QUINTO.- Dar conta desta resolución o Pleno da Corporación na primeira sesión que teña lugar. O que resolvo e asino, en Lousame a 26 de setembro de 2012. Asdo.: Mª Teresa Villaverde Pais, alcaldesa.
04/10/2012 | Administración LocalConsorcios
Consorcio As Mariñas
Creación e delegación da xestión e administración da sede electrónica do Consorcio “As Mariñas” e solicitude de adhesión ao convenio de encomenda de xestión á Deputación Provincial da Coruña para tramitar as solicitudes de certifiicados electrónicos

Creación e delegación da xestión e administración da sede electrónica do Consorcio “As Mariñas” e solicitude de adhesión ao convenio de encomenda de xestión entre o Consorcio e a Deputación Provincial da Coruña para tramitar as solicitudes de certificados electrónicos O Pleno do Consorcio “As Mariñas”, en sesión de data 31/01/2012, acadou, por unanimidade dos oito membros presentes, o que supón a maioría legal, o seguinte acordo, á vista dos antecedentes do expediente e do disposto na Lei 11/2007, do 22 de xuño, de acceso electrónico dos cidadáns ao servizos públicos; do acordo do Pleno da Deputación Provincial da Coruña de data 29/04/2011; dos artigos 47.2. h) e 70 bis, apartado 3, da Lei 7/1985, do 2 de abril, reguladora das bases de réxime local; e do artigo 15, apartados 1, 2 e 4 da Lei 30/1992, do 26 de novembro: 1.º) A creación da sede electrónica do Consorcio “As Mariñas” cuxo enderezo electrónico de referencia será: “sede. consorcioam. org”, configurándose como unha subsede da sede electrónica da Deputación Provincial da Coruña (sede. dicoruna. es), e que estará accesible para á cidadanía directamente a través do seu enderezo ou a través do enderezo desta última.2.º) A delegación da xestión e administración da sede electrónica do Consorcio, e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto obra no expediente.3.º) Realizar todas as actuacións que resulten necesarias no ámbito das competencias do Consorcio para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Consorcio e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Federación Galega de Municipios e Provincias (FEGAMP) para o desenvolvemento da administración electrónica nas entidades locais da Comunidade Autónoma de Galicia.4.º) Publicar o dito acordo plenario no Boletín Oficial da Provincia. Bergondo, 26 de setembro de 2012. O presidente do Consorcio “As Mariñas” Orosia Texeira Sabinov
04/10/2012 | Administración LocalMunicipal
Ames
Non notif. aprb. prov. S-14

Pola Xunta de Goberno Local deste Concello, na data 17 de agosto de 2012, levouse a cabo a aprobación provisional da “Modificación Puntual do Plan Parcial do S-14 - Travesía do Porto Norte”. Unha vez practicadas as notificacións individualizadas, procédese a publicación deste anuncio cos interesados dos que non consta a súa recepción, os efectos de que no prazo de dez dias, a contar dende a publicación deste anuncio no Boletín Oficial da Provincia o no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas. Unha vez transcorrido o dito prazo sen efectuarse a comparecencia, a notificación entenderase producida dende o día seguinte 1.- Miguel Gaspar Vilumara Codoban (Secretario Xunta Compesación S-14) Ames, 20 de setembro de 2012 O Alcalde Asdo: Santiago V. Amor Barreiro
04/10/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 456/2007

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: Anexo I do proxecto L. M. T. S., C. T. C. Sector 4 de Vio. Situación: concello da Coruña. Características Técnicas: Modificación das liñas eléctrica de media tensión subterráneas a 15/20 kV proxectadas, de alimentación ao polígono industrial de Vio, con condutor tipo RHZ1-2OL 3(1X240) mm 2 Al, coa orixe no seccionamento de Pocomaco (expediente 30.503) e final no C. T. n° 14 proxectado (CR), pasando a ter unha lonxitude total de 15.074 km; dúas cales 1,534 km corresponden a liña provisional; 3,049 km a liña 0; 5,517 km a liña 1; e 4,974 km a liña 2. Cambio de ubicación dos centros de transformación (C. T.) n° 1, 3, 14 proxectados, desprazándose respecto a ubicación orixinal 12, 14 e 90 m respectivamente, mantendo o mesmo tipo de C. T. Alimentación ao polígono industrial Vio como consecuencia das obras da terceira Ronda, mediante unha liña de media tensión subterránea a 15/20 kV, cunha lonxitude total de 1,534 km, en condutor tipo RHZ1-2OL 12/20 kV 3(1x240) mm 2 Al, coa orixe no secciomento Pocomaco (expediente 30.503) e baixo canalización existente (expediente IN407A 2006/080) nun tramo de 490 m, e final no empalme a realizar coa liña cero no punto 1, no cal realizase tamén un empalme entre a liña 1 e a liña 2 de alimentación o polígono Vio. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 18 de setembro de 2012 Susana Vázquez Romero Xefa territorial da Coruña
04/10/2012 | Administración LocalMunicipal
Narón
Secretaría
Anuncio de modificación das bases para a provisión de 3 prazas de Policía Local

A Xunta de goberno Local en data 20 de setembro de 2012 adoptou o seguinte acordo: Facer a seguinte engádeda ás bases para a provisión de 3 prazas de policía local, á base 10.- Nomeamento de funcionarios en prácticas, “Para o desenvolvemento do curso selectivo de formación e o periodo de prácticas se é o caso, as persoas aprobadas serán nomeadas funcionarias en prácticas, cos dereitos e deberes que legalmente lles correspondan segundo a sua situación e categoría. Deste xeito as persoas aprobadas incorporaranse ó primeiro curso selectivo de formación que, para a sua categoría, sexa convocado e realizado pola Academia Galega de Seguridade Pública, sendo nomeadas inmediatamente antes do comezo do mesmo como funcionarias en prácticas.” Narón, 2 de outubro de 2012 O Alcalde José M. Blanco Suarez
04/10/2012 | Administración LocalMunicipal
Melide
Delegación para celebración de matrimonio civil

DECRETO DA ALCALDÍA De conformidade coas atribucións que me confiren os artigos 23.4 da Lei 7/1985, do 2 de abril, reguladora das bases do réxime local; art.61.3 da Lei 5/97 de administración local de Galicia, art.43.3 e 44 do ROF, RD.2568/1986, e demais normativa concordante RESOLVO: Primeiro. –Delegar no primeiro tenente da alcaldesa, don Santos López Novo, o exercicio da competencia para a celebración do matrimonio civil o vindeiro sábado día 6 de outubro de 2012. Segundo. –Notificar a presente resolución ao concelleiro a prol da cal se efectúa a presente delegación e publicar a mesma no Boletín Oficial da Provincia. Melide, 26 de setembro de 2012. Perante min A ALCALDESA A SECRETARIA M.ª Ángeles Vázquez Mejuto María Cruz Andrade García
04/10/2012 | Administración LocalMunicipal
Corcubión
Aprobación inicial da Ordenanza reguladora das Axudas á Rehabilitación de Vivendas na Área de Rehabilitación do Casco Histórico de Corcubión-Período 2011

Habéndose aprobado inicialmente a ordenanza do reguladora das Axudas á Rehabilitación de Vivendas na Area de Rehabilitación do Casco Histórico de Corcubión-Período 2011, na Sesión Extraordinaria do Pleno celebrada con data 26 de Setembro de 2012. De conformidade co establecido na lexislación en vigor exponse ao público polo prazo de 30 días para que neste prazo os interesados poidan examinar o expediente e presentar as reclamaciónsque estimen oportunas. En caso de non presentarse alegacións a mesma entenderase definitivamente aprobada. Corcubión, 27 de Setembro de 2012. O Alcalde-Presidente, Francisco J. Lema Fuentes.
04/10/2012 | Administración LocalMunicipal
Arteixo
Servizos Económicos
Aprobación inicial do expediente de modificación de créditos nº 32/2012

Aprobado inicialmente polo Pleno desta Corporación o expediente de modificación de créditos nº 32/2012 (suplemento de créditos 5/2012), dentro do vixente Orzamento municipal, por un importe total de SETECENTOS TRINTA E SETE MIL DOUSCENTOS SEIS EUROS CON DEZANOVE CÉNTIMOS (737.206,19 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello. En Arteixo, o 27 de setembro de 2012 Asdo.- Carlos Calvelo Martínez Alcalde-Presidente
04/10/2012 | Administración LocalMunicipal
Cee
Aprobación inicial da modificación da Ordenanza fiscal reguladora da taxa por recibir ensino na Escola de Teatro de Cee

ANUNCIO O Pleno do Concello, na sesión ordinaria realizada o día 26 de setembro de 2012, acordou aprobar inicialmente a modificación da Ordenanza fiscal reguladora da taxa por recibir ensino na Escola de Teatro de Cee. De acordo co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese ao trámite de información pública e audiencia dos interesados polo prazo de 30 días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 27 de setembro de 2012. A alcaldesa Zaira Rodríguez Pérez
04/10/2012 | Administración LocalMunicipal
Corcubión
Delegación de funcións da Alcaldía

Delegación de funcións da Alcaldía O Sr. alcalde, con data 20 de setembro de 2012, dictou mediante resolución n.º 376/2012 o seguinte acto administrativo: PRIMEIRO.–Delegar no concelleiro don Óscar Insua Lema a facultade para oficiar o matrimonio civil o vindeiro 13 de outubro de 2012, ás 13.00 horas, segundo establece a lexislación vixente. Corcubión, 20 de setembro de 2012. O alcalde Francisco Javier Lema Fuentes
04/10/2012 | Administración LocalMunicipal
Val do Dubra
Aprobación padrón fiscal

A Xunta de Goberno local deste Concello, na sesión do día 27 de setembro de 2012 aprobóu o padrón de auga, sumidoiros e depuración correspondente ao 3º trimestre do exercicio 2012 que ascende á cantidade total: 34.731,01 € (21.816,59 € (auga), 1.552,25 € (sumidoiros), 5.023,25 € (canon) e 6.338,92 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 27 de setembro de 2012 O alcalde Ramón Camilo Varela Mariño
04/10/2012 | Administración LocalMunicipal
As Somozas
Mejora accesos al parque empresarial de As Somozas

Por medio do presente anuncio efectúase convocatoria do procedemento aberto, tramitación urxente, con varios criterios de adxudicación, para a adxudicación do contrato de obras denominado “MEJORA ACCESOS AL PARQUE EMPRESARIAL DE AS SOMOZAS”, conforme aos seguintes datos: a) Organismo: Concello das Somozas b) Dependencia que tramita o expediente: Contratación 2. Obxeto do contrato: “MEJORA ACCESOS AL PARQUE EMPRESARIAL DE AS SOMOZAS”, Orzamento: 1.705.123,97EUROS IVE: 358.076,03 EUROS TOTAL IVE INCLUIDO: 2.063.200,00 EUROS 4.- PLAZO DE EXECUCIÓN: 11 MESES 5.- CLASIFICACIÓN: Anexo I del Prego de Claúsulas Admnistrativas.6.- GARANTIA PROVISIONAL: Non se esixe 7.- GARANTIA DEFINITIVA: 5% do prezo de adxudicación ( Ive excluido) Procedemento aberto, tramitación urxente, con varios criterios de adxudicación e con carácter plurianual, con arreglo ao Prego de Cláusulas Administrativas Particulares aprobado polo Pleno do Concello en sesión do día 19 de setembro de 2012 Entidade: Concello de As Somozas (A Coruña). Enderezo: Lugar Iglesia núm.1 – Localidade e código postal: As Somozas – 15565 Teléfono: 981414101 Fax: 981404205 Fecha límite de obtención de documentación e información: Ata ás 13,00 horas do día anterior a aquel en que finalice o prazo de presentación de proposicions. Fecha límite de presentación: en horas de 9 a 13 dentro do prazo de 13 días naturais, contados desde o día seguiente ó da publicación do anuncio no BOP ou Perfil do contratante. Documentación a presentar: As proposicións presentaranse axustadas ao establecido no Prego de Cláusulas Administrativas Particulares. Lugar de presentación: Concello de As Somozas. Servicio de Contratación. Lugar Iglesia núm.1 – As Somozas 15565 – As Somozas 11.- Apertura de Ofertas: publicarase no perfil de contratante.12.- Control de calidade: Esixible.13.- Gastos de anuncios: Os gastos derivados da publicación de anuncios serán por conta do adxudicatario das obras 14.- Revisión de Precios: Non procede. En As Somozas, a 26 de setembro de 2012 O alcalde, Asdo.: Manuel Candocia Ramos.
04/10/2012 | Administración LocalMunicipal
Vilarmaior
Aprobación inicial da modificación da Ordenanza número 5, RSU

ANUNCIO O Pleno deste Concello, en sesión celebrada o día 27 de setembro de 2012, acordou aprobar inicialmente a modificación da Ordenanza fiscal n.º 5, reguladora da taxa sobre recollida de lixo e residuos sólidos urbanos, e de acordo co disposto no artigo 17.1.2 do texto refundido da Lei reguladora das facendas locais, se somete a información pública polo prazo de 30 días, a contar desde o seguinte ao da publicación deste anuncio no BOP, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 27 de setembro de 2012. O ALCALDE Carlos Vázquez Quintián
04/10/2012 | Administración LocalMunicipal
Vimianzo
Expediente número TC/09/2012 de transferencia de crédito

O Pleno do Concello de Vimianzo en sesión extraordinaria de data 26/09/2012 aprobou inicialmente o expediente nº TC/09/2012 de transferencia de crédito por importe de 44.000,00 euros. En cumprimento do disposto no artigo 169.1 do Texto Refundido 2/2004, do 5 de marzo, polo que se aproba o Texto Refundido da lei reguladora das facendas locais, o expediente exponse ao público durante quince días hábiles para que os interesados podan examinalo e presentar, no seu caso, as reclamacións que estimen oportunas. O expediente estará a disposición dos interesados no Concello en horario de 8.30 a 15.00 horas. Vimianzo, 27 de setembro de 2012 O alcalde Manuel Antelo Pazos
04/10/2012 | Administración LocalMunicipal
Ames
Edictos non notificados aprobación provisional modificación puntual S-16

Pola Xunta de Goberno Local deste Concello, na data 17 de agosto de 2012, lelvouse a cabo a Aprobación Provisional da Modificación Puntual do Plan Parcial S-16 – Galdrachán - Milladoiro”. Unha vez practicadas as notificacións individualizadas, procédese a publicación deste anuncio cos interesados dos que non consta a súa recepción, os efectos de que no prazo de dez dias, a contar dende a publicación deste anuncio no Boletín Oficial da Provincia o no Tablón de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas. Unha vez transcorrido o dito prazo sen efectuarse a comparecencia, a notificación entenderase producida dende o día seguinte: 1.- Inversiones del Barbanza, s. l. 2.- Galdrachán S. Coop. Galega.3.- Asencio Serracanta Kowalewski 4.- Proviviendas 35, s. a. Ames, 20 de setembro de 2012 O Alcalde Asdo: Santiago V. Amor Barreiro
04/10/2012 | Administración LocalMunicipal
Malpica de Bergantiños
Secretaría
Modificación de delegación de casamento

ANUNCIO Modificación de delegación de casamento. En data de 27 de setembro de 2012 ditouse resolución da Alcaldía n.º 583/2012 que a continuación se transcribe: “En data de 6 de agosto de 2012 o alcalde ditou resolución n.º 498/2012 de delegación para realización casamentos no concelleiro don Alfredo Cañizo Garrido, entre os que se atopaba casamento previsto para o día 10/10/2012 (BOP n.º 162, de data 27 de agosto). Detectado error material na data de celebración prevista para o día 06/10/2012 e non para o día 10/10/2012 tal e como foi delegado, e de conformidade co establecido nos artigos 44 a 47 do ROF 2568/1986 e demais lexislación concordante, en base ao exposto, esta Alcaldía RESOLVE: 1.º.–Modificar a delegación efectuada a favor do concelleiro don Alfredo Cañizo Garrido para a celebración do matrimonio arriba referenciado, de forma que o casamento para o que se efectúa a devandita delegación será o correspondente ao expediente n.º 619/2012 a celebrar en data de 06/10/2012, ás 18.30 horas.2.º.–Notificar a presente resolución aos interesados.3.º.–Mandar publicar esta resolución no BOP.4.º.–Dar conta ao Pleno na seguinte sesión que se celebre”. Malpica de Bergantiños, a 27 de setembro de 2012. O alcalde Asdo.: Eduardo José Parga Veiga
04/10/2012 | Administración LocalMunicipal
Carral
Exposición pública do acordo provisorio de modificación da Ordenanza fiscal n.º 3 reguladora do imposto sobre vehículos de tracción mecánica

Na sesión ordinaria do Pleno do Concello de Carral realizada o 25 de outubro de 2012 adoptáronse, entre outros, os seguintes acordos: 1.- Aprobar de xeito provisorio a modificación da ordenanza fiscal nº 3 reguladora do Imposto sobre vehículos de tracción mecánica, dándolle ao seu artigo 2 a nova redacción proposta pola Alcaldía.2.- Expoñer o acordo provisorio de modificación da ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia da Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.- Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4.- O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicarase no Boletín Oficial da Provincia da Coruña, e non entrará en vigor até que se realice tal publicación. Carral, 26 de setembro de 2012 O ALCALDE José Luis Fernández Mouriño
04/10/2012 | Administración LocalMunicipal
Val do Dubra
Aprobación inicial orzamento 2012

Aprobado inicialmente polo Pleno da Corporación o Orzamento Xeral para o exercicio economico de 2012, dando cumprimento ó disposto no art.169.1 do Real Decreto Lexislativo 2/2004, de 5 de marzo, exponse ó público na Secretaría deste Concello, durante un prazo de quince días hábiles -que comezarán a contarse dende o seguinte á inserción do presente edito no Boletín Oficial da Provincia-, a fin de que durante o mesmo poidan ser formuladas cantas reclamacións sexan consideradas pertinentes, e que debéran ir dirixidas ó Sr. Alcalde-Presidente desta Corporación. Val do Dubra, 27 de setembro de 2012 O alcalde Ramón Camilo Varela Mariño
04/10/2012 | Administración LocalMunicipal
Corcubión
Aprobación inicial do expediente de modificación de crédito 3/2012 por transferencia de crédito

O Pleno do Concello de Corcubión en sesión extraordinaria do día 26 de setembro de 2012 acordou aprobar inicialmente o expediente de modificación de crédito 3/2012 por transferencia de crédito tramitado ao abeiro do Rdl 2/2004, de 5 de marzo, que aproba o texto refundido da Lei Reguladora das Facendas Locais, e demais normas concordantes. Exponse ao público o expediente polo prazo de quince días, logo do anuncio no BOP, en cumprimento co disposto no artigo 169 do Rdl 2/2004, de 5 de marzo polo que se aproba o texto refundido da Lei Reguladora das Facendas Locais, e o artigo 20 do Rd 500/1990 de 20 de abril. De non se producir ningunha reclamación durante o dito prazo, entenderase definitivamente aprobado e publicarase o anuncio consonte co previsto no parágrafo 3º do devandito artigo. En Corcubión a 27 de Setembro de 2012. O Alcalde-Presidente. Ignas Cerdeiriña Alzuarte
04/10/2012 | Administración LocalMunicipal
Fene
Secretaría
Ampliación de prazo de solicitudes de subvención en réxime de concorrencia competitiva a entidades sen fins de lucro para actividades desenvolvidas durante o ano 2011

Ampliación de prazo de solicitudes de subvención en réxime de concorrencia competitiva a entidades sen fins de lucro para actividades desenvolvidas durante o ano 2011 A alcaldía, en uso das atribucións que lle confire a lexislación vixente, ditou a resolución 930/2012 de 24 de setembro pola que resolve ampliar o prazo da convocatoria previsto no artigo 5.2 das Bases da convocatoria da concesión de subvencións, en réxime de concorrencia competitiva, a entidades sen fins de lucro para actividades desenvolvidas durante o ano 2011 publicadas no BOP núm.163 do 28 de agosto de 2012 en 5 días naturais contados a partir do día seguinte á publicación deste anuncio no BOP. En Fene, a 25 de setembro de 2012. O alcalde, D. Gumersindo P. Galego Feal.
11/10/2012 | Administración LocalMunicipal
Muxía
Modifcación Ordenanza reguladora taxa por licenza urbanistica e actos comunicados

Non producíndose durante o prazo de exposición ao público, reclamacións ao acordo de aprobación inicial da modificación da ordenanza fiscal reguladora da taxa por licenza urbanística e actos comunicados, enténdese definitivamente adoptado o acordo, engadíndose no artigo 6 o apartado final seguinte: “Transmisión de licenzas, CP ou DR.50€” O resto do texto da ordenanza permanece inalterado. Muxía, 4 de outubro de 2012 O Alcalde. Emiliano Gabriel Ghazaoui Juzgado
11/10/2012 | Administración LocalMunicipal
A Laracha
Delegación específica Alcaldía

De conformidade co disposto no artigo 51 do Código Civil, no artigo 23 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 63 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de Dª. MARÍA ROCÍO LÓPEZ REY, Concelleira do Concello da Laracha, a atribución para autorizar a celebración de matrimonio o día 6 de outubro de 2012, ás 13:30 horas no Salón de Plenos da Casa do Concello. SEGUNDO.- Publicar esta resolución no Boletín Oficial da Provincia. TERCEIRO.- Comunicar a Hichan Ovelleiro Becheanu a presente resolución para o seu coñecemento e efectos. A Laracha, 3 de outubro de 2012 Dou fe, O Alcalde O secretario José Manuel López Varela Miguel Iglesias Martínez
11/10/2012 | Administración LocalMunicipal
Curtis
Emprazamento dos interesados no recurso contencioso-administrativo procedemento ordinario 0000197/2012

Pola Alcaldía en funcións deste Concello ditouse no día de hoxe Decreto resolvendo remitir ó Xulgado do Contencioso-Administrativo nº 3 de A Coruña o expediente administrativo correspondente ó recurso interposto por recurso interposto Alfonso Jesus Nomoko Siccha, S. L. E don Crisan Sanchez Bayton Nikitina contra o acordo da Xunta de Goberno Local de este Concello polo que se desestima a solicitude de declaración da incursión en situación legal de fóra de ordenación total das naves sitas no lugar da Cheira, parroquia de Fisteus, no termo municipal de Curtis por non cumprir dita solicitude cos requisitos esixidos na disposición transitoria 3ª da Lei 2/2010. O que se notifica para xeral coñecemento a todas as persoas interesadas no procedemento, que son emprazadas para que poidan comparecer como parte no mesmo no prazo de nove días contado a partir do seguinte ó da publicación do presente anuncio no Boletín Oficial da Provincia da Coruña. Curtis, 1 de outubro de 2012 O alcalde en funcións Jasim Alejandro Pedro Gareta Jacinto
11/10/2012 | Administración LocalMunicipal
Mazaricos
Aprobación inicial transferencia de crédito 10/2012

O Pleno da Corporación, en Sesión de data 27 de setembro de 2012, aprobou inicialmente o expediente de transferencia de crédito 10/2012. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. En Mazaricos, a 27 de setembro de 2012 O ALCALDE José Manuel Santos Maneiro
11/10/2012 | Administración LocalMunicipal
Narón
Licenza

Solicitouse por PIZZAS SIGRAS S. L., licenza municipal para acondicionamento dun local destinado a actividade de Restaurante de un tenedor, emplazado no Local 80- do Centro Comercial Odeón — A Gándara, cumplindo co disposto no art.36 apartado a) n° 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de DEZ DIAS hábiles -que comenzará a contarse dende o seguinte ó da inserción do presente Edicto no Boletín Oficial da Provincia- podendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón 21 desetembro do ano 2012 A SECRETARIA ACCTAL Asdo.- PILAR SUANZES HYDE
11/10/2012 | Administración LocalMunicipal
Narón
Policía Local
Requirimento aos propietarios de vehículos abandonados na vía pública ou no depósito do Concello de Narón

Polo presente Edicto o Concello de Narón fai saber o seguinte: Habendo notificado por correo certificado aos propietarios dos vehículos que a continuación se relacionan, e presumido o abandono dos mesmos, segundo o establecido no artigo 86 da Lei 18/2009 de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade viaria, aprobado polo Real Decreto Lexislativo 339/1990 de 2 de marzo, e ao obxecto de que sirva de notificación aos seus propietarios nos termos establecidos no artigo 59.5 da Lei 30/1992 de 26 de novembro, de réxime xurídico das administracións públicas e do procedemento administrativo común, faise pública a relación adxunta, coa finalidade de que os seus donos procedan, dentro do prazo de un mes, contados a partir do seguinte día á da inserción deste anuncio no Boletín Oficial da Provincia, a súa retirada do lugar onde figuran abandonados, previo o pago das taxas establecidas no caso dos vehículos que se atopan no depósito municipal. Transcorrido este prazo, e segundo o establecido no artigo 86, (Tratamento residual do vehículo), da Lei 18/2009 de 23 de novembro, que modifica a Lei sobre tráfico, circulación de vehículos a motor e seguridade viaria, aprobada polo Real Decreto 339/1990, de 2 de marzo, procederase ao tratamento destes vehículos como residuos sólidos urbanos. Cantas persoas se consideren afectadas poderán formular a oportuna reclamación dentro do prazo dun mes, contados a partir do día seguinte á súa publicación no Boletín Oficial da Provincia, reclamacións que irán dirixidas ó Sr. Xefe da Policía Local de Narón. Narón, 04 de outubro do 2012. O ALCALDE. Asdo.: Xosé Manuel Blanco Suárez.
11/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29686. Basilio de Arriba Guisande. Porto do Son

CLAVE: DH. W15.29686 Basilio de Arriba Guisande con DNI: XXXXXXXXX e con enderezo en Praza do Curro, 5 - 15999 Porto do Son (A Coruña). Solicita AUTORIZACIÓN para obras de peche perimetral da finca agrícola de referencia catastral 15072A0020022460000PX, na zona de policía dun regato no lugar de Valcunqueiro, na parroquia de Goiáns (San Sadurniño), no t. m. de Porto do Son, provincia de A Coruña. O peche consistirá na colocación dunha mala metálica fixada a postes de aceiro galvanizado, separados entre si uns 4 m. l., e ancorados no chan nunha base de formigón de dimensións 30 x 30 x 30 cm. No linde sur o peche constituirase en muro de bloques de formigón ata acadar unha altura non superior a 50 cm. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 26 de setembro de 2012 O xefe do servizo territorial Ángel Gómez Rey
11/10/2012 | Administración LocalMunicipal
Ribeira
Publicidade da formalización de contratos

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Adxudicatario: Construcciones Jenaro Cadaval, S. L. (CIF B-15879794) Prezo de adxudicación: 138.432,20 euros (Base: 114.406,78 euros; IVE 21%: 24.025,42 euros) Prazo de execución: 3 meses Órgano adxudicador: Xunta de Goberno Local (sesión da data 06 / 09 / 2012) Data da formalización do contrato: 24 / 09 / 2012 Financiamento: Plan Provincial de Cooperación ás Obras e Servizos de competencia municipal (POS.) do ano 2012 Procedemento de licitación: Procedemento negociado sen publicidade, cun único criterio de adxudicación (prezo máis baixo) e tramitación ordinaria Riveira, a 3 de outubro de 2012. O Alcalde, Asdo./ D. Manuel Ruiz Rivas.
11/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29363. M.ª Carmen García Otero. Pobra do Caramiñal

CLAVE: DH. W15.29363 Mª Carmen García Otero, con DNI: XXXXXXXXX, e con enderezo na urbanización O Lagar, rúa Loureiro 1, 4ºA, 15940 Pobra do Caramiñal (A Coruña). Solicita AUTORIZACIÓN para construír un peche de 6,5 m de lonxitude feito de postes e arame e colocar dous portais nunha parcela da súa propiedade, coa referencia catastral 15068A008005700000YY, que ten unha superficie total duns 812 m2, e que linda polo norte e polo leste co río Lérez, ao seu paso polo lugar do Inferniño, parroquia de Postmarcos (Santo Isidro), no concello da Pobra do Caramiñal. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 26 de setembro de 2012 O xefe do servizo territorial Ángel Gómez Rey
11/10/2012 | Administración LocalMunicipal
Curtis
Exposición pública do proxecto denominado actuacións complementarias na rede de saneamento de Curtis

Exponse ao público o proxecto de obras “Actuacións complementarias na rede de saneamento de Curtis”, clave OH.315.1042, aprobado pola Xunta de Goberno o día 8 de outubro de 2012. O proxecto permanecerá exposto ao público durante 20 días hábiles, que se contarán dende o día seguinte ao de publicación deste anuncio no BOP, nas oficinas do concello en Teixeiro, de 09:00 a 14:00 horas. Teixeiro, 8 de outubro de 2012 O alcalde Javier Francisco Caínzos Vázquez
11/10/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30568. Mellora dun camiño

CLAVE: DH W.15.30568 Concello de A Laracha con CIF P-1504200-E, e con enderezo en Avda. de Finisterre, s/n.15145 A Larcaha. Solicita AUTORIZACIÓN para substitución dunha ponte e mellora dun camiño, na zona de Dominio Público Hidráulico e policía do río Grande, no lugar de Campo de Medado, na parroquia de Soandres, no T. M. de A Laracha. As obras solicitadas consisten na execución da memoria valorada “Camino rural Campo Medado-Corgo parroquia de Soandres”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 1 de outubro do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.